Ptolemaios III

Ptolemaios III Euergetes (Ptolemaios Helde, ka Ptolemaios III Euergetes I; umbes 286–222 eKr) oli Ptolemaioste dünastiast Egiptuse kuningas alates 246 eKr kuni surmani. Ta oli Ptolemaios II ja tema õde-abikaasa Arsinoe I vanim poeg.

Ptolemaios III on tuntud peamisel 243 eKr korraldatud sõjakäigu tõttu Süüriasse, mille ta tegi oma õe Berenice Phernophoruse mõrva eest kättemaksmiseks. Samuti püstitati tema ajal Kanoopuse sammas, millel oli egiptusekeelne tekst ja selle kreekakeelne tõlge. Teksti sisu oli religioosne ning puudutas preestrite kohustusi. Sealhulgas esineb seal ka dekreet panna Egiptuse kalender vastavusse päikeseaastaga, lisades iga nelja aasta tagant lisapäeva. Reformi läbiviimise ajaks oli aasta 238 või 237 eKr, ent see ei kehtinud kauem kui ainult tema surmani. Kanoopuse sammas on üks olulisi Vana-Egiptuse ajaloo allikaid ning eelnes Rosetta kivile, mille püstitas Ptolemaios III järeltulija Ptolemaios V.

Kategooria:Ptolemaioste dünastia vaaraod
Kategooria:Ptolemaioste dünastia
Kategooria:Sündinud 280. aastatel eKr
Kategooria:Surnud 220. aastatel eKr